[{"text_idx": "#000000", "text": "Jai-batzordeak ohartarazi du aurten ere ez dela Portu Zaharreko jairik egongo"}, {"text_idx": "#000001", "text": "Bigarren urtez jarraian, COVID-19aren pandemia dela eta, Portu Zaharreko jai-batzordeak erabaki du, \"denok ezagutzen ditugun jaiak ez diren bitartean\", ez dela inolako festarik egongo portuan. Era berean, iragarri dute ez dutela ekitaldirik antolatuko urriko kultur astean."}, {"text_idx": "#000002", "text": "COVID-19aren pandemiaren egoera epidemiologikoa ez da batere ona, ez EAEn, ezta Getxon ere. Hori dela eta, aurten ere ez da Portu Zaharreko jairik egongo egunotan. Horixe gogoratu du jai-batzordeak gaur, abuztuaren 12an, Bariko Nikola Deuna, Portu Zaharreko jaietako zaindariaren eguna, ospatzen dela aprobetxatuta."}, {"text_idx": "#000004", "text": "Era berean, jai-batzordeko kideek iragarri dute ez dutela urtean zehar beste inongo ekitaldi edo festarik antolatuko, \"Portu Zaharra jendetzetatik babestu nahian\". Hartara, ez dute ekitaldirik antolatuko urriko kultur astean."}, {"text_idx": "#000008", "text": "Egin zaitez HIRUKAlagun eta gozatu euskaraz!"}]